TIKOS KÖZSÉGI ÖNKORMÁNYZAT 
KÉPVISELŐ-TESTÜLETÉNEK

8.számú

JEGYZŐKÖNYV

HATÁROZATAI

 NYÍLT ÜLÉS

76/2009./VI.18./kt.határozat:

- 2009. június 18-i ülés napirendjének el-






   elfogadása
77/2009./VI.,18./kt.határozat:

- Részvényértékesítés E.ON Hungária






  Zrt. részére

78/2009./VI.18./kt.határozat:

- Marcali Város Jegyzője által – a falu-






  gondnoki szolgálat ellenőrzéséről –ké-






  szült feljegyzés megtárgyalása

79/2009./VI.18./kt.határozat:

- Szocionet Dél-dunántúli Regionális






  Módszertani Humán Szolgáltató Köz-






  pont Módszertani Csoportja által - 






  a falugondnoki szolgálat ellenőrzésé-







  ről készült feljegyzés megtárgyalása

80/2009./VI.18./kt.határozat:

- Peugeot gépjármű térítésmentes átadá-






  sa Balatonszentgyörgy Község Önkor-






  mányzata részére

81/2009./VI.18./kt.határozat:

- 2008.évi TEKI elszámolás határideje






  módosítása iránti kérelem

82/2009./VI.18./kt.határozat:

- Tikos 025/8 hrsz.-u ingatlan értékesítése

83/2009./VI.18./kt.határozat:

- Tikos 018/7 hrsz.-u ingatlan értékeítése

RENDELETEI
________________________________________________________________

9/2009./VI.18./sz. rendelet:
- az önkormányzati rendeletek jogharmo-
  nizációs záradékkal történő ellátásáról
8.sz. 
J  E G Y Z Ő K Ö N Y V

Készült: Készült: a Tikos Községi Önkormányzat Képviselő-testületének 2009. év június  hó 18. napján 8,00 órakor a Községháza épületében (Tikos, Iskola u.16.) megtartott   nyilvános  üléséről.
Jelen vannak:  Kónya László polgármester



Bogdán Géza képviselő



Kiss Zoltán Aladárné képviselő

                        Nagy Imre alpolgármester



Rajkai Istvánné képviselő



Vida Józsefné képviselő

Tanácskozási joggal jelen van:   Török Csilla körjegyző

Kónya László polgármester köszönti a megjelenteket, megállapítja , hogy a testület  rendkívüli nyilvános  ülése határozatképes, az ülést megnyitja. 

Felkéri a napirendek tárgyalása előtt Gulya  Ferencné-t a Helyi Választási Bizottság Elnökét, hogy tegye meg szóbeli előterjesztését, valamint  javaslatot tesz a tárgyalandó napirendi pontokra.
Gulyás Ferencné HVB elnök:

Köszönti a képviselő-testület tagjait. Mint köztudott a közelmúltban elhalálozott Bálint András képviselő. A képviselő-jelöltek listáján soron következő jelölt Bogdán Géza tikos lakos volt, a HVB ülésén a képviselőjelölt megjelent, nyilatkozata szerint a képviselői mandátumot elfogadja. 

Kónya László:

Felkéri Bogdán Gézát, hogy a képviselő-testület előtt az esküt tegye le. 

Az eskütétel megtörtént, a megbízó levelet Gulyás Ferencné HVB elnök Bogdán Géza képviselő részére átadja. Az esküokmány jelen jkv. mellékletét képezi.

A képviselő-testület ülése ülése tovább folytatódik.
A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

76/2009./VI.18./kt.határozat:

Tikos Község Önkormányzatának Képviselő-testülete a 2009. június 18-i ülésén az alábbi napirendet tárgyalja:
Napirend: 1.) Részvényértékesítés


          Előadó: Kónya László polgármester


      2.) Falugondnoki szolgálatnál végzett ellenőrzések feljegyzéseinek megtárgyalása

           Előadó: Kónya László polgármester


      3.) Peugeot gépjármű térítésmentes átadása Balatonszentgyörgy Község Önkor-


mányzata részére



Előadó: Kónya László polgármester


      4.) Egyéb ügyek

Határidő: azonnal

Felelős: Kónya László polgármester

1.) Napirend tárgyalása

Részvényértékesítés
Előadó: Kónya László polgármester

(Az írásos előterjesztés jelen jkv. mellékletét képezi.)

Kónya László:

Az E.ON Hungária Energetikai Zrt. vételi ajánlattal fordult a Képviselő-testülethez. Az Önkormányzat tulajdonában van 468 db, egyenként 1.000.- Ft-os névértékű törzsrészvény, ez az E.ON Középdunántúli Gázhálózati Zrt.-ban meglévő tulajdonosi részesédése. Ajánlattevő a részvényekre darabonként 2.500.- Ft-os vételár ajánlatot tett, amely 468 db x 2.500.- Ft, azaz mindösszesen 1.170.000.- Ft vételárat jelent. Javasolja a testületnek, hogy a vételi ajánlatot tárgyalja meg, és a részvényeket értékesítse ajánlattevő részére.
A képviselő-testület tagjai az írásos előterjesztésben, valamint a polgármester által szóban előterjesztetteket megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

77/2009./VI.18./kt.határozat:

Tikos Község Önkormányzatának Képviselő-testülete az E.ON Hungária Energetikai Zrt. (1054 Budapest, Roosevelt tér 7-8.) Tikos Község Önkormányzata tulajdonát képező ,E.ON Középdunántúli gázhálózati Zrt. 468 db, egyenként 1.000.- forint névértékű törzsrészvényre tett 2.500.- forintos darabonkénti, azaz 250 %-os névértéken felüli vételárra tett ajánlatát megismerte, megtárgyalta. A Képviselő-testület a törzsrészvényeit értékesíteni kívánja ajánlattevő részére 468 db x 2.500.- azaz mindösszesen 1.170.000.- Ft-ért. 

A képviselő-testület az elfogadó nyilatkozat aláírására a polgármestert felhatalmazza.

Határidő: azonnal

Felelős: Kónya László polgármester

2.) Napirend tárgyalása

Falugondnoki szolgálatnál végzett ellenőrzések feljegyzéseinek megtárgyalása

Előadó: Kónya László polgármester

(Az írásos előterjesztések jelen jkv. mellékletét képezi.)

Kónya László:

Tájékoztatja a testület tagjait, hogy 2009. április 17-én Marcali Város Jegyzője, mint a falugondnoki szolgálat működési engedélyének kiadója, április 28-án pedig a Szocionet Dél-dunántúli Regionális Módszertani Humán Szolgáltató Központ Módszertani csoportja. Az ellenőrzésekről készült feljegyzéket a testület tagjai kézhez kapták.
A képviselő-testület tagjai az írásos előterjesztésben foglaltakat megismerték.
A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

78/2009./VI.18./kt.határozat:

Tikos Község Önkormányzatának Képviselő-testülete a Marcali Városi Önkormányzat Jegyzője által – a tikosi Falugondnoki szolgálatnál – lefolytatott helyszíni ellenőrzésről készült feljegyzésben foglaltakat, valamint a tett észrevételeket megismerte, megtárgyalta, azt elfogadja. 

Határidő. Azonnal

Felelős: Kónya László polgármester

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

79/2009./VI.18./kt.határozat:

Tikos Község Önkormányzatának Képviselő-testülete a Szocionet Dél-dunántúli Regionális Módszertani Humán Szolgáltató Központ Módszertani Csoport Kaposvár által – az Önkormányzat által fenntartott falugondnoki szolgálatnál – végzett szakmai ellenőrzésről készült fejegyzésben foglaltakat megismerte, megtárgyalta, azt elfogadja.

Határidő: azonnal

Felelős: Kónya László polgármester
3.) Napirend tárgyalása

Peugeot gépjármű térítésmentes átadása Balatonszentgyörgy Község Önkormányzata részére

Előadó: Kónya László polgármester

(Szóbeli előterjesztés)

Kónya László:

Mint az a képviselő-testület előtt is köztudott, az Önkormányzat nyert a benyújtott pályázaton, és beszerzésre került 1 db Peugeot Boxer gépjármű a falugondnoki szolgálat részére. A Balatonszentgyörgy Községi Önkormányzat Képviselő-testülete 23/2007./II.1./kt.határozatával döntött arról, hogy a GKM-697 forgalmi rendszámú Pegaut tehergépjárművet térítésmentesen Tikos község Önkormányzata tulajdonába adja a falugondnoki feladatok ellátására. Mivel az új gépjármű beszerzésre került, így a GKM-697 forgalmi rendszmámú gépjárműre már nincsen szükség, kettő db gépjárművet az Önkormányzat nem tud fenntartani. Előzetes tárgyalásokat folytatott Balatonszentgyörgy Község Polgármesterével, aki jelezte, hogy amennyiben Tikosnak nincsen szüksége a gépjárműre, úgy Balatonszentgyörgy tovább kívánná használni. Javasolja a testületnek, hogy térítésmentesen adja vissza tulajdonba a Balatonszentgyörgy Község Önkormányzata részére.
A képviselő-testület tagjai az előterjesztésben foglaltakat megismerték, megtárgyalták.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

80/2009./VI.18./kt.határozat:

Tikos Község Önkormányzatának Képviselő-testülete a Tikos Község Önkormányzata Képviselő-testülete tulajdonában álló – a korábban  falugondnoki teendőket ellátó – GKM 697 forgalmi rendszámú Peugeot Boxer tehergépjárművet térítésmentesen Balatonszentgyörgy Község Önkormányzata tulajdonába adja.

Határidő: azonnal

Felelős: Kónya László  polgármester

4.) Napirend tárgyalása
Egyéb ügyek

4.1.2008.évi TEKI pályázat elszámolási határidő meghosszabbítása

Előadó: Kónya László polgármester

(Az írásos előterjesztés jelen jkv. mellékletét képezi.)

A képviselő-testület tagjai az írásos előterjesztésben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

81/2009./VI.18./kt.határozat:

Tikos Község Önkormányzatának Képviselő-testülete felhatalmazza a polgármestert, hogy a „Többfunkciót betöltő önkormányzati épület riasztó rendszerének, valamint a községben térfigyelő kamera rendszer kiépítése” című pályázat elszámolási határidejének meghosszabbítását kérje a Területfejlesztési Tanácstól 2009. június 30-i határidőig.

Határidő. azonnal

Felelős: Kónya László polgármester

4.2. Tikos 025/8 és 018/4. hrsz,.-u ingatlanok értékesítése az épülő M7 autópálya nyomvonal területének a Magyar Állam részére történő megszerzése céljából
Előadó. Kónya László polgármester

(Szóbeli előterjesztés)

Kónya László:

Tájékoztatja a testület tagjait, hogy a Nemzeti Ingrastruktúra Fejlesztő Zrt. Budapest megbízásából annak képviselője Dr. Boda Veronika Ügyvédi Iroda Székesfehérvár képviseletében eljáró Dr. Boda Veronika ügyvéd megkereste az Önkormányzatot azzal a céllal, hogy a kisajátításról szóló 2007.évi CXXIII.tv. 2.§.e.) pontja alapján a kisajátítás alapján a kisajátítás alapjául szolgáló közérdekű célra az épülő M7 autópálya nyomvonal területének a Magyar Állam részére történő megszerzése céljából vásárolja meg a Tikos 025/2 hrsz.,-u ingatlan – megosztás után 025/6 hrsz.,-u 2792 m2 területű ingatlan, 025/7 hrsz.-u 3135 m2 területű ingatlan, 025/8/hrsz.-ú 0167 m2 területű ingatlanok közül a 025/8 hrsz.-ú 0167 m2 nagyságú 1/1 tulajdoni hányadú ingatlant ingatlanforgalmi szakértői vélemény figyelembe vételével 20.040 Ft-ért, valamint a Tikos 018/4 hrsz.-u ingatlan – megosztás után 018/6 hrsz.-ú 7973 m2 területű ingatlan, 018/7 hrsz.-ú 0240 m2 területű ingatlanok közül a 018/7 hrsz.-ú 0240 m2 nagyságú 1/1 tulajdoni hányadú ingatlan ingatlanforgalmi szakértői vélemény figyelembe vételével 28.800.- Ft-ért. 
Javasolja a képviselő-testület a tárgyban szereplő ingatlanok értékesítést a Nemzeti Infrastruktúra Fejlesztő Zrt. Budapest Magyar Állam részére történő megszerzés céljából.

A képviselő-testület tagjai az előterjesztésben foglaltakat megismerték, megtárgyalták.
A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

82/2009./VI.18./kt.határozat:
Tikos Község Önkormányzatának Képviselő-testülete a kisajátításról szóló 2007.évi CXXIII.tv. 2.§. e.) pontja alapján a kisajátítás alapjául szolgáló közérdekű célra, az épülő M7 autópálya nyomvonal területének a Magyar Állam részére történő megszerzése céljából értékesíti a tikosi 018/7 hrsz.-ú 0240 m2 területű ingatlan 1/1 tulajdoni hányadát 28.800.- Ft, azaz Húszonnyolcezernyolcszáz 00/100 forint vételárért a Nemzeti Infrastruktúra Fejlesztő Zrt. (1134 Budapest, Váci út 45.) vevő részére.

A képviselő-testület felhatalmazza a polgármestert az adásvételi szerződés aláírására.

Határidő: azonnal
Felelős: Kónya László polgármester

A képviselő-testület 6 igen szavazattal, ellenszavazat és tartózkodás nélkül meghozta az alábbi határozatát:

83/2009./VI.18./kt.határozat:

Tikos Község Önkormányzatának Képviselő-testülete a kisajátításról szóló 2007.évi CXXIII.tv. 2.§. e.) pontja alapján a kisajátítás alapjául szolgáló közérdekű célra, az épülő M7 autópálya nyomvonal területének a Magyar Állam részére történő megszerzése céljából értékesíti a tikosi 025/8 hrsz.-ú 0167 m2 területű ingatlan 1/1 tulajdoni hányadát 20.040.- Ft, azaz Húszezernegyven 00/100 forint vételárért a Nemzeti Infrastruktúra Fejlesztő Zrt. (1134 Budapest, Váci út 45.) vevő részére.

A képviselő-testület felhatalmazza a polgármestert az adásvételi szerződés aláírására.

Határidő: azonnal

Felelős: Kónya László polgármester

4.3. Rendeletalkotás önkormányzati rendeletek jogharmonizációs záradékkal történő ellátásáról
Előadó: Török Csilla körjegyző

(Rendelettervezet jelen jkv. mellékletét képezi.)

Török Csilla:

Tájékoztatja testület tagjait, hogy az önkormányzati rendeletek jorharmonizációjának folyamatában egy újabb állomás érkezett el. Az önkormányzatnak jelentéstételei kötelezettségei volták már korábban is, amelyben megállapításra került, hogy mely rendeletekre terjed ki az irányelv hatálya. Meg kellett vizsgálni, hogy mely rendelet tartalmaz engedélyezési eljárás (pl. közterület-használat, település címerének használatára vonatkozóan stb.),  vagy más- a szolgáltatás tartalmát érintő- korltázoást, követelményt, tilalmat (pl. meghatározott szolgáltató által nyújtott szolgáltatás igénybe vétele, meghatározott jogi formában történő működés, minimális, vagy maximális díjszabás előírása). Fentiek esetében meg kell vizsgálni, hogy megfelelnek-e a rendelkezések a megkülönböztetésmentesség, a szükségesség, valamint az arányosság követelményénének. Amennyiben az állapítható meg, hogy az adott rendelkezés megfelel a fent említett hármas követelménynek, az adott rendeleti tárgykörrevonatkozó egyéb követelményeknek, a rendelkezést nem szükséges módosítani, az továbbra is fenntartható. Amennyiben azonban az adott norma nem felel meg az irányelvben előírt követelményeknek, módosításuk, vagy hatályon kívül helyezésük szükséges. Amennyiben a már felülvizsgált rendeleteket érintő magasabb szintű jogszabályok módosulnak, a hazai vonatkozó módosított jogszabályokkal harmoniálni kell a rendeletet.  A felülvizsgált rendelet tervezetét elfogadásra a képviselő-testület/közgyűlés elé kell terjeszteni. Az irányelv 44. cikkének (1) bekezdése szerint, amikor a tagállamok elfogadják az irányelv átültetéséhez szükséges rendelkezéseket, azokban  hivatkozni kell az irányelvre. A hivatkozás módját a tagállamok magjuk határozzák meg. Ennek értelmében az alábbi jogharmonizációs záradékkal kell ellátni az érintett önkormányzati rendelet: “E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”  Amennyiben a felülvizsgálat során az kerül megállapításra, hogy a rendelet  a szolgáltatásnyújtásra vonatkozóan korlátozó rendelkezést tartalmaz, úgy a rendelet-tervezethez – készített előterejzstésben a korlátozó rendelkezést fenntartását az irányelv 9.cikk (1) bekezdésében, a 15.cikk (3) bekezdésében, a 25 cikk (1) bekezdésében meghatározott kritériumok alapján indokolni kell.
Az önkormányzat rendeletei közül záradékolni szükséges az alábbiakat: 10/2005./X.27./sz. rendelet a közigazgatási hatósági eljárás és szolgáltatás általános szabályairól szóló 2004.évi CXL.tv. végrehajtásáról,  13/2004./XI.9./sz. rendelet a közterületek rendeltetéstől  eltérő használatáról, 17/2004./XI.9./sz. rendelet az önkormányzat vagyonáról és a vagyonnal való rendelkezés szabályairól, 12/2004./IX.22./sz. rendelet a Helyi Hulladékgazdálkodási Tervről, a 7/2001./IX.13./sz. rendelet az önkormányzat közművelődési feladatairól, és a helyi közművelődési tevékenység támogatásáról.
Kérdőívet kell kitöltetni, előterjesztés indoklással, valamint záradékkal ellátni a 14/2005./XII.23./sz. rendelet a települési hulladékkezelési közszolgáltatás rendjéről és a közszolgáltatás díjának megállapításáról, az 5/2007./III.28./sz. rendeletet a képviselő-testület és szervei Szervezeti és Működési Szabályzatáról (címer használat miatt) a 21/2008./XI.28./sz. rendeletet a szennyvízcsatornaszolgáltatás díjáról, a 20/2008./XI.28./sz. rendeletet az ívóvíz 2009.évi díjáról, a 8/2005./IX.28./sz. rendeletet a temetőkről és a temetkezésről. Ezen utóbbi rendeletek a képviselő-testület soron következő ülésein fogja előterjeszteni jóváhagyás végett.

A képviselő-testület tagjai a szóbeli előterjesztésben foglaltakat, és a rendelettervezetben foglaltakat megismerte, megtárgyalta.

A képviselő-testület 6 igen szavazattal, ellenszavazat és tartózkodás nélkül az alábbi rendeletet alkotta:

Tikos község Önkormányzata Képviselő-testületének

9/2009./VI.18./sz. rendelete

az önkormányzati rendeletek jogharmonizációs záradékkal történő ellátásáról

Tikos Község Önkormányzatának Képviselő-testülete a belsőpiaci szolgáltatásokról szóló 2006/123/EK irányelvből fakadó egyes önkormányzati feladatok végrehajtásával kapcsolatosan – az önkormányzati rendelet jogharmonizációs záradékkal történő ellátására -  az alábbi rendeletet alkotja:

1.§.

A 10/2005./X.27./sz. rendelet a közigazgatási hatósági eljárás és szolgáltatás általános szabályairól szóló 2004.évi CXL.tv. végrehajtásáról  a következő 7.§.-al kiegészül:
“7.§. Jogharmonizációs záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

2.§.

A 13/2004./XI.9./sz. rendelet a közterületek rendeltetéstől  eltérő használatáról az alábbi 24.§.-al kiegészül:

“24.§. Jogharmonizációs záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

3.§.

A 17/2004./XI.9./sz. rendelet az önkormányzat vagyonáról és a vagyonnal való rendelkezés szabályairól  az alábbi 39.§.-al kiegészül:

“39.§. Jogharmonizációs záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

4.§.

A 12/2004./IX.22./sz. rendelet a Helyi Hulladékgazdálkodási Tervről az alábbi 5.§.-al kiegészül:

“5.§. Jogharmonizációs záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

5.§.

A 7/2001./IX.13./sz. rendelet az önkormányzat közművelődési feladatairól, és a helyi közművelődési tevékenység támogatásáról az alábbi 9.§.-al kiegészül:
“9.§. Jogharmonizációs záradék

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvnek való megfeleltetést szolgálja.”

6.§.

(1) E rendelet a kihirdetése napján lép hatálya.

(2) A rendelet kihirdetéséről a körjegyző gondoskodik az SZMSZ-ben meghatározottak szerint.

Egyéb napirend és hozzászólás nem lévén Kónya László polgármester a képviselő-testület nyilvános ülését berekeszti.

k.m.f.t.

Kónya László

polgármester









körjegyző

